ai4bharat/Pralekha huggingface dataset:
ریلوے کی وزارت
انڈین ریلوے ریاستی حکومتوں کو کووڈ دیکھ بھال مراکزدستیاب کرانے کیلئے تیار ہے،دس کوچوں والی ٹرینوں کو تیار کردیا گیا ہے، ہر کوچ میں 16 مریضوں کو داخل کرنے کی صلاحیت ہے، کووڈ دیکھ بھال مراکز کے طور پر استعمال کیلئے کُل 5231 کوچوں میں ضروری تبدیلی کردی گئی ہے
اترپردیش نے 24 اسٹیشنوں کو حتمی شکل دی
تلنگانہ نے تین مقامات سکندر آباد، کاچی گوڑا اور عادل آباد میں کوچ تعینات کرنے کیلئے کہا ہے
دہلی میں شکور بستی اسٹیشن پر دس کوچ کھڑے کردیے گئے ہیں
اس کام میں صحت اور خاندانی بہبود کی وزارت کی جانب سے جاری کردہ رہنما خطوط پر عمل کیا جائیگا
انڈین ریلوے کووڈ کے خلاف حکومت ہند کی کوششوں میں تعاون فراہم کرنے کیلئے پوری طرح تیار ہے
صحت اور خاندانی بہبود کی وزارت کے رہنما خطوط کے مطابق کچھ ریاستی حکومتوں نے ریلوے کے سامنے اپنی مانگ رکھی ہے۔ ریلوے نے ریاستوں / مرکز کے زیر انتظام علاقوں کو کوچ مختص کردیے ہیں۔
اترپردیش نے ان صحت خدمات کیلئے 24 ریلوے اسٹیشنوں کے نام طے کیے ہیں۔
تلنگانہ کیلئے سکندرآباد، کاچی گوڑا اور عادل آباد کو منتخب کیا گیا ہے۔
دہلی میں دس کوچوں کیلئے درخواست کی گئی ہے۔
کووڈ -19 کے خلاف لڑائی کو جاری رکھتے ہوئے انڈین ریلوے کے ذریعے حکومت ہند کی صحت دیکھ بھال سے متعلق کوششوں کی سمت میں ہمہ جہت کوشش کی جارہی ہے۔
انڈین ریلوے ریاستوں کو 5231 کووڈ دیکھ بھال مراکز مہیا کرانے کیلئے پوری طرح تیار ہے۔ زونل ریلویز نے ان کوچوں کو قرنطینہ مرکز میں تبدیل کردیا ہے۔
ان کوچوں کو ایسے بیحد معمولی معاملات کیلئے استعمال کیاجاسکتا ہے جنہیں صحت اور خاندانی بہبود کی وزارت کے ذریعے جاری رہنما خطوط کے تحت کووڈ دیکھ بھال مراکز کو علاج کیلئے بھیجا جاسکتا ہے۔ ان کوچوں کو ایسے علاقوں میں استعمال کیا جاسکتا ہے جہاں ریاست سہولتوں کے لحاظ سے کمزور پڑ گئے ہیں اور کووڈ کے مشتبہ یا تصدیق شدہ دونوں طرح کے معاملات کے آئیسولیشن کیلئے صلاحیتیں بڑھائے جانے کی ضرورت ہے۔ یہ سہولتیں صحت اور خاندانی بہبود کی وزارت اور نیتی آیوگ کے ذریعے تیار کردہ مربوط کووڈ پلان کا حصہ ہیں۔
215 اسٹیشنوں میں سے انڈین ریلوے کے ذریعے 85 اسٹیشنوں میں صحت کی سہولتیں دستیاب کرائی جائیں گی، وہیں ریاستوں کی درخواست پر بقیہ 130 اسٹیشنوں پر ایسے حالات میں ہی کووڈ دیکھ بھال کوچ دستیاب کرائے جائیں گے جب وہ صحت کارکنان اور ضروری دوائیں دستیاب کرانے پر رضامند ہوں گے۔ ریلوے نے ان کووڈ دیکھ بھال مراکز کیلئے 158 اسٹیشنوں کو واٹرنگ اور چارجنگ سہولتوں کے ساتھ نیز 58 اسٹیشنوں کو واٹرنگ سہولت کے ساتھ تیار رکھا ہے۔
-----------------------
م ن۔م ع۔ ع ن
U NO: 3224
(Visitor Counter : 139
سٹرک ٹرانسپورٹ اور شاہراہوں کی وزارت
سڑک حادثات کے اسباب سے متعلق اعداد و شمار
نئی دہلی، 2 دسمبر 2019، سڑک ٹرانسپورٹ اور شاہراہوں کے مرکزی وزیر جناب نتن گڈکری نے اپنے ایک تحریری جواب میں آج لوک سبھا کو بتایا کہ سڑک حادثاتے کے متعلق اعداد و شمار یکجا کرنے/ اوررپورٹنگ کے فارمیٹ کے جائزے کے لئے تاکہ سڑک حادثات کے اعداد و شمار کی زیادہ درست ریکارڈنگ اور رپورٹنگ، تمام متعلقہ معلومات کو بامعنی اور ان کے احاطے کےلئے ایک کمیٹی تشکیل دی تھی جس میں انڈین انسٹی ٹیوٹ آف ٹکنالوجی  دہلی ، آئی آئی ٹی کھڑگ پور، عالمی ادارہ صحت ریاستوں کی پولیس اور محکمہ ٹرانسپور ٹ کے اعلی افسران ، صحت اور کنبہ بہبود کی وزارت ، سڑک ٹرانسپورٹ اور شاہراہوں کی وزارت کے افسران شامل ہیں۔ کمیٹی کی سفارشات کی بنیاد پر سال 2017 سے ایک نظرثانی شدہ یکساں سڑک حادثات کی ریکارڈنگ اور پورٹنگ کا فارمیٹ اپنایا گیا ہے۔
۔۔۔۔۔۔۔۔۔۔۔
م ن۔ش س۔ن ا۔
U- 5505
(Visitor Counter : 43
مکانات اور شہری غریبی کے خاتمے کی وزارت
ہاؤسنگ اور شہری امور کی وزارت کے سکریٹری نے پی ایم اے وائی – یو کے تحت سی ایس ایم سی کی 55 ویں میٹنگ کی صدارت کی
پی ایم اے وائی - یو کے متوازی فیض پانے والوں کی قیادت میں تعمیر اور ساجھیداری میں سستے مکانات  کے تحت 16488 مکانوں کی تعمیر کی تجویز کو منظوری دی گئی
پی ایم اے وائی - یو کے تحت اب تک کُل 113.06 لاکھ مکانوں کو منظوری دی گئی، جن میں 85.65 لاکھ مکانوں کو منہدم کیا گیا اور 51 لاکھ سے زیادہ مکانوں کی تعمیر مکمل کرکے سونپے گئے
نئی دہلی، 16 ؍اگست : پردھان منتری آواس یوجنا – شہری  کے تحت منظوری اور نگرانی کرنے والی مرکزی کمیٹی  کی 55 ویں میٹنگ میں 16488 مکانوں کی تعمیر کی تجویز کو منظوری دی گئی۔ ویڈیو کانفرنس کے ذریعے 4 ریاستوں ؍ مرکز کے زیر انتظام علاقوں نے نئی دہلی میں منعقدہ میٹنگ میں شرکت کی۔ ان مکانات کو فیض پانے والوں کی قیادت میں تعمیر  اور ساجھیداری میں سستے مکانات  کے تحت تعمیر کی جائے گی جو پی ایم اے وائی - یو کا متوازی ہے۔
ایم او ایچ یو اے میں سکریٹری جناب درگا شنکر مشرا نے میٹنگ کی صدارت کرتے ہوئے کہ منظوری کے لئے مانگ تمام ریاستوں اور مرکز کے زیر انتظام علاقوں سے موصول ہوئی ہے اور یہاں پروجیکٹوں کی تکمیل مقررہ وقت میں مکمل کرنے کے لئے تیزی سے کام کیا جانا چاہئے۔
پی ایم اے وائی - یو کے تحت مکانوں کی تعمیر مختلف مرحلے میں ہے۔ اس کے ساتھ پی ایم اے وائی - یو کے تحت منظور کئے گئے مکانوں کی کُل تعداد 113.06 لاکھ ہو گئی ہے، جس میں سے 85.65 لاکھ مکانوں کو تعمیر کے لئے منہدم کردیا گیا ہے اور 51 لاکھ سے زیادہ مکانات کی تعمیر مکمل کئے جانے کے بعد فیض پانے والوں کو سونپ دیئے گئے ہیں۔ اس مشن کے تحت کُل 7.39 لاکھ کروڑ کی سرمایہ کاری کی گئی ہے، جس میں 1.82 لاکھ کروڑ کی مرکزی امداد ہے۔ مشن کے تحت اب تک 106390 کروڑ روپے کے فنڈ پہلے ہی جاری کئے جا چکے ہیں۔
سستے کرائے کے مکانوں کے کمپلیکس  کے ماڈل -2 کے تحت منظوری کے لئے تجاویز کی ایم او ایچ یو اے کے سکریٹری نے جائزہ لیا۔ یہ تجاویز پانچ ریاستوں ، تمل ناڈو، چھتیس گڑھ، آسام، اتر پردیش اور گجرات کی ہیں۔ایک بیڈ روم والے، دو بیڈ روم والے اور دو میٹری بیڈ سمیت 59350 یونٹوں کو شہری مہاجروں ؍ غریبوں کے لئے منظوری دی گئی ہے، جس میں 135 کروڑ روپے سے زیادہ کی ٹیکنالوجی جدت طرازی گرانٹ  شامل ہے۔
پی ایم اے وائی - یو کے تحت ایک ذیلی اسکیم اے آر ایچ سی شہری مہاجروں ؍ غریبوں کو صنعتی سیکٹر کے ساتھ ساتھ غیر رسمی شہری معیشت میں ان کے کام کے مقامات کے قریب با وقار سستے کرائے کے مکان تک رسائی فراہم کرکے رہن سہن میں آسانی کو فروغ دیتی ہے۔ یہ اسکیم آتم نربھر بھارت کی جانب اہم قدم ہے۔
ایم او ایچ یو اے کے سکریٹری نے ریاستوں ؍ مرکز کے زیر انتظام علاقوں پر زور دیا کہ وہ جوش وخروش کے ساتھ پی ایم اے وائی – یو ایوارڈ - 100 دنوں کا چیلنج، میں شرکت کریں۔ انہوں نے کہا کہ ہماری توجہ پروجیکٹوں کی تکمیل پر ہونی چاہئے۔
ایم او ایچ یو اے کے سکریٹری نے لائٹ ہاؤس پروجیکٹوں  کے بارے میں کہا کہ ریاستوں اور مرکز کے زیر انتظام علاقوں کو بڑی تعداد میں ٹیکناگرافی میں فریقین کے رجسٹریشن کی ہمت افزائی کرنی چاہئے، تاکہ وہ عالمی سطح کی اختراعی ٹیکنا لوجی کے بارے میں جان سکیں اور پورے ملک میں ہندوستانی پس منظر میں ان کے استعمال کو اپنا سکیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔و ا۔ ق ر
7947U-
(Visitor Counter : 175
وزارات ثقافت
وزارت ثقافت نے آزادی کے امرت مہوتسو کے ایک حصے کے طور پر ’’جے سی بوس: ایک ستیہ گراہی سائنسداں‘‘ کی حصہ رسدی پر بین الاقوامی کانفرنس کا انعقاد کیا
لیجنڈری ہندوستانی سائنسدان آچاریہ جگدیش چندر بوس کی 164ویں یوم پیدائش کے موقع اور آزادی کا امرت مہوتسو کے ایک حصے کے طور پر ، وجننا بھارتی اور حکومت ہندستان کی وزارت ثقافت نے، انٹر یونیورسٹی ایکسلریٹر سنٹر، نئی دہلی میں ’’جے سی بوس: ایک ستیہ گراہی سائنسداں‘‘ کی حصہ رسدی پر ایک بین الاقوامی کانفرنس کا انعقاد کیا۔ اس کانفرنس کا اہتمام اندرا پرستھ وگیان بھارتی اور انٹر یونیورسٹی ایکسلریٹر سنٹر، نئی دہلی کے اشتراک سے کیا گیا تھا۔
اس دو روزہ بین الاقوامی کانفرنس میں وزارت ثقافت کے پروگرام آزادی کا امرت مہوتسو کی ڈائریکٹرمحترمہ پرینکا چندرا نے شرکت کی، جنہوں نے طلباء اور سامعین کو آزادی کا امرت مہوتسوکی اہمیت کو اجاگر کیااور مقصد اور سماج کے تمام طبقات میں جن بھاگیداری کی اہمیت اور ایک مضبوط قوم بنانے پر زور دیا۔ اس تقریب میں سی اے کیو ایم حکومت ہند کے رکن ڈاکٹر این پی شکلا، ڈاکٹر اروند راناڈے  اور ممتاز مقررین جیسے سی ای آر این، سوئٹزرلینڈ کی ڈاکٹر ارچنا شرما، بوس انسٹی ٹیوٹ کے پروفیسر گوتم باسو، ؛ پروفیسر سی ایم نوٹیال ، ڈاکٹر مانس پرتم داس،  اور دیگر نے شرکت کی۔
اپنی نوعیت کی پہلی ریکارڈ سازی کی اس سرگرمی میں، کانفرنس نے، دو دنوں میں کرسکوگراف کٹ اسمبلی کی سرگرمی کو انجام دیا جس میں بیک وقت تقریباً 300 اسکول کے طلباء نے بھی اس سرگرمی کو انجام دیا ۔ یہ کسی ایسے آلے کی ملک بھر میں پہلی کوشش ہے جس نے ثابت کیا ہےکہ پودوں میں زندگی ہوتی ہے۔ ایک اور سرگرمی جس نے نوجوانوں کو اپنی طرف متوجہ کیا وہ تین دوربینوں کا استعمال کرتے ہوئے نائٹ اسکائی واچ تھی۔ ان دونوں سرگرمیوں نے بڑی تعداد میں لوگوں کو اپنی طرف متوجہ کیا۔
کانفرنس کا مقصد آزادی سے پہلے کے دور میں سائنس دان اور آزادی پسند مجاہد کے طور پر آچاریہ جگدیش چندر بوس کے ان سنے ہوئے تعاون کو روسناش کرانا تھا۔ جے سی بوس نے وائرلیس کمیونیکیشن کی دریافت کی اور انہیں انسٹی ٹیوٹ آف الیکٹریکل اینڈ الیکٹرانکس انجینئرنگ نے بابائے ریڈیو سائنس قرار دیا تھا۔ وہ ہندوستان میں تجرباتی سائنس کی توسیع کرنے کےذمہ دار تھے۔ بایو فزکس میں ان کی حصہ رسدی سے لے کر جدوجہد آزادی میں ان کی حصہ رسدی تک، ان کی زندگی کے بے شمار پہلو ہیں جو سامنے نہیں آ سکے۔
کانفرنس میں منفرد ذیلی موضوعات تھے جن میں جے سی بوس بطور ستیہ گرہی سائنسدان؛جے سی بوس کے کاموں کی عصری مطابقت؛ خود کفیل ہندوستان کے لیے جے سی بوس کا وژن؛ 5 ایم ایم 5 جی؛ جے سی بوس کی حصہ رسدی؛ اور بوس بطور سائنس کمیونیکیٹر شامل ہیں۔ اسکول، کالج کے طلباء اور اساتذہ کے لیے مضمون نویسی، پوسٹر، آرٹیکل نویسی اور زبانی پیشکش جیسے چار مقابلے منعقد کئے گئے۔ شام کو حاضرین کے سامنے ایک پُرجوش ثقافتی پرفارمنس پیش کی گئی تھی۔
بھارتی چناؤ کمیشن
آسام ، کیرالہ ، پڈوچیری ، تمل ناڈو اور مغربی بنگال کی قانون ساز اسمبلی کے عام انتخابات 2021- قومی و ریاستی سیاسی جماعتوں کیلئے نشریات / ٹیلی نشریات کا اوقات تخصیص
نئی دہلی 9 مارچ 2021: درپیش عالمی وبا کووڈ 19 اور مبنی برعدم رابطہ مہم کی بڑھتی ہوئی مطابقت کو زیر غور رکھتے ہوئے ہندوستانی الیکشن کمیشن نے پرسار بھارتی کارپوریشن کے ساتھ مشاورت کرکے آسام ، کیرالہ ، پڈوچیری ، تمل ناڈو اور مغربی بنگال کی ہر قومی اور تسلیم شدہ ریاستی پارٹی کیلئے آسام ، کیرالہ ، پڈوچیری ، تمل ناڈو اور مغربی بنگال ، قانون ساز اسمبلی کے انتخابات کے دوران دوردرشن اور آل انڈیا ریڈیو پر مختص کردہ نشریات / ٹیلی نشریات کے وقت کو دوگنا کرنے کا فیصلہ کیا ہے۔
عام لوگوں کی معلومات کے لئے ، کمیشن کے آرڈر نمبر 437 / ٹی اے - ایل اے / 1/2021 / کمیونیکیشن کی 9 مارچ 2021 کی تریخ کی ایک کاپی منسلک کی گئی ہے۔اس کا تعلق آسام ، کیرالہ ، پڈوچیری ، تمل ناڈو اور مغربی بنگال میں 2021 کے قانون ساز اسمبلی کے عام انتخابات میں قومی و ریاستی سیاسی جماعتوں کو نشریات / ٹیلی نشریات کا وقت مخصوص کرنے سے ہے۔
دیکھنے کیلئےیہاں کلک کریں۔
Click here to see the attachment.
وزیراعظم کا دفتر
وزیر اعظم مودی نے زرعی شعبے کو فروغ دینے کے طریقوں پر تبادلہ خیال کے لئے ایک میٹنگ کی
وزیر اعظم نریندر مودی نے زراعت کے شعبے میں ضروری امور اور اصلاحات پر تبادلہ خیال کرنے کے لئے آج ایک میٹنگ کی۔ میٹنگ میں زرعی مارکیٹنگ میں اصلاحات ، مارکیٹیبل سرپلس کے انتظام ، کسانوں کو ادارہ جاتی قرض تک رسائی اور قانون کی مناسب حمایت کے ساتھ زراعت کے شعبے کو مختلف پابندیوں سے آزاد کرنے پر خصوصی زور دیا گیا۔
فوکس موجودہ مارکیٹنگ ماحولیاتی۔ نظام میں اسٹریٹجک کوششیں کرنے اور تیزرفتار زرعی ترقی کے تناظر میں مناسب اصلاحات لانے پر تھا۔ زرعی انفراسٹرکچر کو مستحکم بنانے کے لئے مراعاتی قرضوں کا فلو ، وزیر اعظم-کسان مستفدین کے لئے خصوصی کسان کریڈٹ کارڈ اور کسانوں کے بہترین منافع کو یقینی بنانے کے لئے زراعت کی پیداوار میں اندرون اور بین ریاستی تجارت کی سہولت فراہم کرنا وغیرہ ایسے موضوعات تھے جو زیر بحث آئے۔
ملک میں یکساں آئینی فریم ورک کے امکانات پر بھی تبادلہ خیال کیا گیا جس سے زراعت کے لئے نئے طریقوں کا راستہ ہموار کیا جا سکے۔ فصلوں میں بائیو۔ ٹیکنالوجی پیش رفتوں کی خوبیوں اور خامیوں یا پیداواریت بڑھانے اور ان پٹ اخراجات میں کمی کرنے کے بارے میں بھی غور وخوض کیا گیا۔ زمین کو پٹے پر دینے کے ماڈل ایکٹ کے چیلنجوں اور چھوٹے اور معمولی کسانوں کے مفاد کا تحفظ کیسے کیا جائے، اس پر بھی تفصیلی طور پر تبادلہ خیال کیا گیا۔
اس پر بھی غور وخوض کیا گیا کہ کس طرح لازمی اشیا ایکٹ کو موجودہ زمانے کے مطابق بنانا مناسب ہے تاکہ پیداوار کے بعد زراعت کے بنیادی ڈھانچے میں بڑے پیمانے پر نجی سرمایہ کاری کی حوصلہ افزائی ہو اور بازاروں پر بھی اس کا مثبت اثر پڑ سکے۔
برانڈ انڈیا کی ترقی ، اشیا سے متعلق مخصوص بورڈز / کونسلوں کی تشکیل اور ایگری کلسٹرز / کنٹریکٹ فارمنگ کا فروغ کچھ ایسے اقدامات ہیں جن پر زرعی اجناس کی برآمدات کو فروغ دینے کے لئے غور وخوض کیا گیا ۔
زراعت کے شعبے میں ٹکنالوجی کا استعمال انتہائی اہمیت کا حامل ہے کیونکہ اس میں ہمارے کسانوں کے مفاد سے متعلق پورے ویلیو چین کو کھولنے کی صلاحیت ہے۔ وزیر اعظم نے آخری میل تک ٹیکنالوجی کے پھیلاو اور کسانوں کو عالمی ویلیو چین میں مزید مسابقتی بنانے پر زور دیا۔
زرعی معیشت میں ہلچل لانے ، زرعی تجارت میں شفافیت لانے اور کاشتکاروں کو زیادہ سے زیادہ فائدہ پہنچانے کے لئے ایف پی اوز کے رول کو مزید مضبوط کرنے کا فیصلہ کیا گیا۔ مجموعی طور پر زور کسانوں کو قیمتوں کی بہتر ادائیگی اور چوائس کی آزادی کے لئے مارکیٹ پر حکمرانی کرنے والے موجودہ قوانین پر نظر ثانی کرنے پر تھا۔
٭٭٭٭٭
م ن۔ ن ا۔ م ف
U-2216
(
صحت اور خاندانی بہبود کی وزارت
مرکز نے ریاستوں کو سیرو۔ پھیلاؤ کے بارے میں ضلعی سطح کے اعداد وشمار تیار کرنے کے لئے آئی سی ایم آر کے ساتھ مشاورت میں ریاست کے لئے مخصوص سیرو جائزے کے اہتمام کا مشورہ دیا جائزے کے نتائج کووِڈ۔19 انتظام کاری کے لئے مقامی صحت عامہ ردعمل تشکیل دینے میں رہنمائی فراہم کریں گے
مرکزی حکومت نے تمام ریاستوں/مرکز کے زیر انتظام علاقوں کو صلاح دی ہے کہ وہ سیرو ۔پھیلاؤ کے بارے میں ضلعی سطح پر اعداد و شمار جمع کرنے کے لئے آئی سی ایم آر کے ساتھ مشورہ کرکے سیرو۔پھیلاؤ جائزے کا اہتمام کریں، جو مقامی سطح پر صحت عامہ ردعمل خدمات کے لحاظ سے ضروری ہے۔ مرکز ی ہیلتھ سکریٹری کے ذریعہ تمام ریاستوں ایڈشنل چیف سکریٹری/پرنسپل سکریٹری/سکریٹری  کو تحریر کیے گئے مراسلے میں یہ بات کہی گئی ہے۔
مرکزی وزارت صحت نے آئی سی ایم آر کے ذریعہ کیے گئے قومی سیرو ۔پھیلاؤ جائزے کے چوتھے مرحلے کے نتائج کا ذکر کیا ہے اور ریاستوں/مرکز کے زیر انتظام علاقوں کو صلاح دی ہے کہ وہ آئی سی ایم آر کے مشورے سے اپنی خود کی ریاستوں/مرکز کے زیر انتظام علاقوں میں سیرو۔پھیلاؤ کا مطالعہ کریں۔ وزارت صحت نے ایسا اس لیے کہا تاکہ اس کے مطالعہ میں معیاری پروٹوکول پر عمل کیا جائے اور متعلقہ ریاست / مرکز کے زیر انتظام علاقہ اس طرح کے مطالعے کے نتائج کا استعمال کووِڈ۔19 کو لے کر ایک صحیح شفاف اور شواہد پر مبنی صحت عامہ خدمات فراہم کرنے میں کیا جا سکے۔
یہ بتایا گیا ہے کہ انڈین کونسل آف میڈیکل ریسرچ  نے حال ہی میں بھارت کے 70 اضلاع میں قومی سیرو جائزہ کیا ہے۔اس جائزے کے نتائج، ریاست کے لحاظ سے سیرو۔پھیلاؤ کو اس طرح دکھاتے ہیں
آئی سی ایم آر نے قومی سیرو۔جائزے، قومی سطح پر کووِڈ انفیکشن کے پھیلاؤ کا پتہ لگانے کے لئے کیا تھا۔ اس لیے، قومی سیرو۔جائزے کے نتائج اضلاع اور یہاں تک کہ ریاستوں کے تنوع کو نہیں دکھاتے ہیں۔
امور داخلہ کی وزارت
مرکزی وزیر داخلہ جناب امت شاہ نے یوم آزادی کے موقع پر اہل وطن کو مبارکباد دی
74ویں یوم آزادی کے موقع پر مرکزی وزیر داخلہ نے نئی دہلی میں اپنی رہائش گاہ پر قومی پرچم لہرایا
’’یوم آزادی کے موقع پر میں ان سبھی عظیم مجاہدین آزادی کی قدم بوسی کرتا ہوں جنھوں نے اپنے اقبال اور قربانی سے ملک کو آزادی دلائی، ساتھ ہی ان سبھی بہادروں کو بھی سلام کرتا ہوں جنھوں نے آزادی کے بعد ملک کے اتحاد، سالمیت اور تحفظ کے لئے اپنا سب کچھ قربان کیا‘‘
’’آج ہمیں بہت فخر ہے کہ جس آزاد، مضبوط اور اہل بھارت کا خواب ہمارے مجاہدین آزادی نے دیکھا تھا، اس کو وزیراعظم جناب نریندر مودی عملی شکل دے رہے ہیں‘‘
’’مودی حکومت نے ایک جانب غریب و محروم طبقے کو گھر، بجلی، صحت بیمہ جیسی سہولتیں دی ہیں تو وہیں دوسری جانب بھارت کو ایک مضبوط قوم بنایا‘‘
’’آئیے اس یوم آزادی پر ہم وزیر اعظم مودی کے خودکفیل بھارت کے خواب کی تکمیل کا عہد کریں اور بھارت میں تیار دیسی چیزوں کا زیادہ سے زیادہ استعمال کرکے ملک کو نئی بلندیوں تک لے جانے میں اپنا بہترین تعاون دیں
نئی دہلی، 15/اگست 2020 ۔ مرکزی وزیر داخلہ جناب امت شاہ نے یوم آزادی پر اہل وطن کو مبارک باد دی ہے۔ 74ویں یوم آزادی کے موقع پر مرکزی وزیر داخلہ نے آج نئی دہلی واقع اپنی رہائش گاہ پر قومی پرچم لہرایا۔ اپنے پیغام میں جناب امت شاہ نے کہا کہ ’’یوم آزادی کے موقع پر میں ان سبھی عظیم مجاہدین آزادی کی قدم بوسی کرتا ہوں جنھوں نے اپنے اقبال اور قربانی سے ملک کو آزادی دلائی، ساتھ ہی ان سبھی بہادروں کو بھی سلام کرتا ہوں جنھوں نے آزادی کے بعد ملک کے اتحاد، سالمیت اور تحفظ کے لئے اپنا سب کچھ قربان کردیا‘‘۔
مرکزی وزیر داخلہ نے کہا کہ ’’آج ہمیں بہت فخر ہے کہ جس آزاد، مضبوط اور اہل بھارت کا خواب ہمارے مجاہدین آزادی نے دیکھا تھا، اس کو وزیراعظم جناب نریندر مودی عملی شکل دے رہے ہیں۔ مودی حکومت نے ایک جانب غریب و محروم طبقے کو گھر، بجلی، صحت بیمہ جیسی سہولتیں دی ہیں تو وہیں دوسری جانب بھارت کو ایک مضبوط قوم بنایا ہے۔
جناب امت شاہ نے اہل وطن سے اپیل کرتے ہوئے کہا کہ آئیے اس یوم آزادی پر ہم وزیر اعظم مودی کے خودکفیل بھارت کے خواب کی تکمیل کا عہد کریں اور بھارت میں تیار دیسی چیزوں کا زیادہ سے زیادہ استعمال کرکے ملک کو نئی بلندیوں تک لے جانے میں اپنا بہترین تعاون دیں۔
وزارت خزانہ
کنٹرولر جنرل آف اکاؤنٹس  نے آئی این اے، نئی دہلی میں ’سوچھتا کے لیے شرمدان‘ کا اہتمام کیا
وزارت مالیات کے محکمہ اخراجات کے کنٹرولر جنرل آف اکاؤنٹس  دفتر نے آج کیندریہ ودھیالیہ، وکاس بھون کے سامنے، آئی این اے، نئی دہلی کے پاس پارکنگ کی جگہ پر ’’سوچھتا کے لیے شرمدان‘‘ کا اہتمام کیا۔
صفائی مہم کی قیادت کنٹرولر جنرل آف اکاؤنٹس جناب ایس ایس دوبے نے کی ۔ وزیر اعظم جناب نریندر مودی کی اپیل کے بعد پارکنگ کی جگہ خاص طور پر منتخب کی گئی ۔ کنٹرولر جنرل آف اکاؤنٹس دفترکے 50 سے زیادہ افسران اور عملے نے ایک گھنٹے سے زیادہ وقت تک شرمدان کیا ،50 بیگ سے زیادہ کوڑا جمع کرکے کوڑاڈمپنگ ایرے تک پہنچایا گیا ۔
اس کے بعد کنٹرولر جنرل آف اکاؤنٹس کے دفتر، بلاک ای، جی پی او کمپلیکس، آئی این اے کے پاس بھی صاف صفائی کی گئی،اور جناب ایس ایس دوبے کے ذریعہ شجر کاری بھی کی گئی۔
کامرس اور صنعت کی وزارتہ
ای – کامرس پر کووڈ - 19 کے اثرات
نئی دلّی ،18 ستمبر / وزارتِ داخلہ  کے ذریعے جاری کردہ رہنما خطوط کے تحت لاک ڈاؤن کے دوران سوشل ڈسٹنسنگ کو یقینی بنانے کے لئے وقتاً فوقتاً مختلف پابندیاں عائد کی گئی ہیں ۔ اس مدت کے دوران خوراک ، ادویات ، طبی ساز و سامان سمیت ضروری اشیاء کی فراہمی کے لئے ای – کامرس کی ہمت افزائی کی گئی ہے ۔ چونکہ وباء اب بھی جاری ہے ، اِس لئے ای – کامرس کے سیکٹر پر اِس وباء کے اثرات کا جائزہ لینا ابھی قبل از وقت ہو گا ۔
ای - کامرس کے آپریٹروں کو ، اُن کی سپلائی کی قدر سے قطع نظر اندراج کرانا ضروری ہے ۔ ای کامرس آپریٹروں کو آغاز میں استثنیٰ کے فوائد حاصل نہیں ہیں ۔ خصوصی خدمات کے زمروں میں جی ایس ٹی کی ادائیگی ای – کامرس آپریٹروں پر ، اُس وقت واجب ہے ، جب یہ خدمات ، اُن کے ذریعے فراہم کی جائیں ۔ ای – کامرس آپریٹروں کے لئے یہ بھی ضروری ہے کہ وہ اپنے ذریعے سپلائی کی گئی قابل ٹیکس اشیاء پر ایک فی صد کی شرح سے ٹیکس کلیکشن ایٹ سورس  بھی وصول کریں ۔ جی ایس ٹی قانون کے تحت ہر رجسٹرڈ شخص کو قابل ادائیگی ٹیکس کا خود جائزہ لینا ہے اور مقررہ مدت کے لئے ہر ٹیکس کا ریٹرن داخل کرنا ہے ۔ اس لئے ای – کامرس آپریٹروں کی ذمہ داری ہے کہ وہ اشیاء اور خدمات کے دیگر سپلائروں کی طرح جی ایس ٹی ادا کریں ۔
یہ معلومات آج راجیہ سبھا میں کامرس اور صنعت کے مرکزی وزیر جناب پیوش گوئل نے ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 5608
(Visitor Counter : 122
جل شکتی وزارت
ناکافی پانی کا انتظام
نئی دہلی،15 مارچ 2021/ حکومت نے ملک میں پانی کے انتظام کے متعدد نظام تشکیل دیئے ہیں جیسے ڈیموں ، چیک ڈیموں ، بندوں ، بارش کے پانی سے ذخیرہ کرنے والے ڈھانچے وغیرہ , تاکہ پانی کا تحفظ اور ذخیرہ کیا جاسکے ۔ تاہم ، پانی کی بڑی مقدار اب بھی سمندر میں بہتی ہے۔
پچھلے تین سالوں کے دوران بچائے گئے بارش کے پانی کی ریاست کے مطابق تفصیلات کا رکھ رکھاؤ نہیں کیا گیا ہے۔
پانی ریاست کا ایک موضوع ہونے کے ناطے ، آبی وسائل کے فروغ ، تحفظ اور موثر نظم و نسق کے اقدامات بنیادی طور پر متعلقہ ریاستی حکومتوں کے ذریعہ اٹھائے جاتے ہیں۔ ریاستی حکومتوں کی کاوشوں کو پورا کرنے کے لئے ، مرکزی حکومت انہیں مختلف اسکیموں اور پروگراموں کے ذریعے تکنیکی اور مالی مدد فراہم کرتی ہے۔
مصنوعی ری چارج سے زمینی پانی کے لئے ماسٹر پلان ۔2020 تیار کیا گیا ہے ، جو ایک میکرو منصوبہ ہے جو ملک کے مختلف خطوں کی شرائط اور متعلقہ تخمینہ لاگت کے لئے مختلف ڈھانچے کی فزیبلٹی پر کام کرنے کے لئے وضع کیا گیا ہے۔ ماسٹر پلان نے زمینی آبی وسائل میں اضافے کے لئے مون سون اضافی بارش کے پانی کو بروئے کار لاتے ہوئے 185 بلین کیوبک میٹر  پانی کو استعمال کرنے کے لئے ملک میں بارش کے پانی کے 1.42 کروڑ ذخیرہ کرنے اور مصنوعی ری چارج ڈھانچے کی تعمیر کا ارادہ کیا ہے۔
2019 میں منعقدہ جل شکتی مہم کے تسلسل کو برقرار رکھنے اور ملک کے 256 پانی سے متاثرہ اضلاع کے 2836 بلاکس میں سے 1592 بلاکس میں کام کرنے کے لئے ، قومی آبی مشن ، وزارت جل طاقت نے ایک مہم "بارش کو پکڑو" کے ساتھ چلائی۔ 2020 میں ریاستوں اور تمام اسٹیک ہولڈرز کو موسمیاتی حالات اور ذیلی مٹی کے طبقے کے مطابق موزوں بارش کے پانی کے ہارویسٹنگ کے اسٹرکچر  کی تشکیل کےلئےٹیگ لائن "بارش کو پکڑو ، جہاں وہ گرتا ہے، جب وہ گرتی ہے ، مون سون کے آغاز سے پہلے, بارش کے پانی کے ذخیرہ کو لوگوں کی فعال شرکت کے ساتھ یقینی بنانے کے لئے آغاز کی۔اس مہم نے ایک بہت اچھا ردعمل دیا ہے اور اس کی حمایت ملک بھر کی متعدد تنظیموں نے کی ہے۔
2021 میں "جل شکتی مہم: بارش کو پکڑو" مہم کے ایک ابتدائی اقدام کے طور پر ، 21 دسمبر 2020 کو ملک بھر کے 623 اضلاع میں یوتھ کلبوں کو شامل کرکے "نہرو یووا مرکز سنگتھن" کے تعاون سے ایک بڑے پیمانے پر آگاہی مہم چلائی گئی۔ اس مہم میں 92 لاکھ سے زائد افراد نے حصہ لیا ہے۔
بارش کے پانی کے ذخیرہ کو لوگوں کی فعال شرکت کے ساتھ یقینی بنانے کے لئےگاؤں کی پنچایتوں ، شہری بلدیاتی اداروں ، آر ڈبلیو اے ، این جی اوز اور دیگر اسٹیک ہولڈرز پر مشتمل حصہ لینے کے ساتھ بارش کے پانی کے تحفظ کے مختلف اقدامات قومی آبی پالیسی ، ماڈل بلڈنگ بائی لاز-2016 ، مہاتما گاندھی قومی دیہی روزگار کی گارنٹی اسکیم وغیرہ کے تحت شامل ہیں۔ تربیت ، ورکشاپس ، مصوری مقابلوں ، ایوارڈز ، سیمینارز ، پانی کی گفتگو ، ویبینارز وغیرہ۔ آگاہی پیدا کرنے اور پانی کے تحفظ اور بارش کے پانی کی ہارویسٹنگ سے متعلق پروگراموں اور پروگراموں کے موثر نفاذ کے لئے بھی انعقاد کیا گیا ہے۔
یہ معلومات جل شکتی اور سماجی انصاف اور تفویض اختیارات کے وزیر مملکت ، جناب رتن لال کٹاریہ آج راجیہ سبھا میں تحریری جواب میں نے دی۔
ش ح۔ ش ت۔ج
Uno-3341
(Visitor Counter : 125
جل شکتی وزارت
پینے کے پانی کی فی کس دستیابی
پانی ایک ریاستی موضوع ہے اور اسی لئے دیہی پینے کے پانی کی فراہمی سمیت آبی وسائل کی توسیع، تحفظ اور کارگر انتظامیہ بنیادی طور پر متعلقہ ریاستی حکومتوں کے ذریعہ کیا جاتا ہے۔ دیہی آبی فراہمی کے لئے ریاستوں کی کاوشوں کو مدد دینے کی غرض سے مرکز کے زیر سرپرستی ایک اسکیم، جل جیون مشن  کو ریاستوں کے ساتھ شراکت داری میں اگست 2019 سے نافذ کیا جا رہا ہے، جس کا مقصد سن 2024 تک ملک کے ہر ایک گھرانے کو پینے کے قابل نل کے پانی کی فراہمی کی راہ ہموار کرنا ہے۔
جل جیون مشن کے اعلان کے وقت ، 3.23 کروڑ دیہی گھرانوں کے پاس ہی نل کا پانی کا کنکشن موجود تھا۔ ابھی تک گزشتہ 35 مہینوں میں 6.70 کروڑ گھرانوں کو نل کے پینے کے پانی کے کنکشن فراہم کئے جا چکے ہیں۔ لہذا 2 اگست 2022 تک ، ملک میں 19.11 کروڑ دیہی کنبوں میں سے تقریبا 9.93 کروڑ  کنبوں کو ، ان کے گھروں میں نل کے پانی کی فراہمی کرائی جا چکی ہے۔ مزید بر آں جیسے کہ خبر دی گئی ہے کہ ملک بھر میں گاؤوں میں 16.99 لاکھ دیہی آبادیوں میں سے ، 6.73 لاکھ  آبادیوں کو پینے کے پانی کی گنجائش فراہم کی گئی ہے، جو انہیں ایک مناسب فاصلے پر دستیاب ہے۔ البتہ 0.26 لاکھ  دیہی آبادیوں میں خبر ہے کہ انہیں پینے کے پانی کے ذرائع میں پانی کے معیاری معاملات کا سامنا ہے۔
پانی کی فی شخص  دستیابی کا انحصار کسی ملک کی آبادی پر ہوتا ہے اور ملک میں فی کس آبی دستیابی میں آبادی میں اضافے کی باعث کمی ہو رہی ہے۔ 2001 اور 2011 میں اوسطا سالانہ فی کس آبی کی دستیابی کا اندازہ باالترتیب 1816 کیوبک میٹرس اور 1545 کیوبک میٹرس کا لگایا تھا، جوتخمینی آبادی کے تخمینوں کے مطابق، 2021 میں مزید کم ہو کر 1488 کیوبک میٹرس کی سطح پر پہنچ گیا ہے۔ مزید بر آں کسی بھی خطے یا ملک کی اوسطا سالانہ آبی دستیابی کا بڑے پیمانے پر انحصار ہائڈرو – میٹرولوجیکل اور حیاتیاتی عناصر پر ہوتا ہے، نیز دیہی علاقوں میں پینے کے پانی کی دستیابی بھی بہت سے عناصر کے باعث متاثر ہوتی ہے، جن میں آبی سطح آب میں گراوٹ ، سطحی آبی وسائل کی آلودگی ، تالاب اور کنوؤں کا سوکھنا، کم بارش کا ہونا شامل ہے، جس کے باعث آبی اداروں وغیرہ میں اطمینان بخش ذخیرہ نہیں ہو پاتا۔
سطح آب میں گراوٹ کو کنٹرول کرنے اور بارش کے پانی کو ذخیرہ / تحفظ کرنے کے لئے، حکومت کے ذریعہ کئے گئے اہم اقدامات درج ذیل پر دستیاب ہیں: http://jalshaktidowr.gov.in/sites/default/files/Steps_to_control_water_depletion_Feb2021.pdf
یہ معلومات جل شکتی کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں فراہم کیں۔
۔۔۔۔۔۔۔۔۔۔۔۔۔۔۔۔۔۔

U-9431
(Visitor Counter : 55